# Doncaster Rovers Football Club

El Doncaster Rovers Football Club és un club de futbol anglès de la ciutat de Doncaster, South Yorkshire.

## Història

El club nasqué l'any 1879, fundat per Albert Jenkins, un muntador del Great Northern Railway. Als voltants de 1885 el club s'inicià en el professionalisme. La seva primera participació a la FA Cup fou la temporada 1888-89. La temporada 1890-91 fou membre fundador de la Midland Alliance League, essent segon. La següent temporada ingressà a la Sheffield and Hallamshire FA Challenge Cup, essent campió. La mateixa temporada ingressà a la Midland League, en la qual fou campió el 1896-97 i 1898-99. El club fou escollit per jugar a la Football League per primer cop l'any 1901. En aquesta primera temporada assolí la seva millor classificació històrica, la setena posició a la Segona Divisió. Dues temporades més tard retornà a la Midland League, essent, per la temporada 1904-05, novament escollit per jugar a la Segona Divisió de la Football League. Novament fou expulsat de la Lliga, ingressant a la Midland League fins a la temporada 1922-23. Aquesta temporada fou novament admès a la Football League, aquest cop a la Third Division North.
El club ha jugat majoritàriament a la Tercera Categoria de la Football League, on ha estat campió diversos cops. Les temporades 1935-36 a 1936-37 jugà a Segona. Hi tornà la temporada 1947-48, i entre 1950 i 1958. L'any 1959 descendí, això no obstant, per primer cop a la Quarta Divisió. Entre les temporades 1998-99 i 2002-03 passà a disputar la cinquena categoria del futbol anglès, la Football Conference. Des d'aleshores el club entrà en una fase d'ascens que el portà l'any 2007 a guanyar el Football League Trophy, i a assolir la Segona Divisió l'any 2008, categoria en la qual no jugava des de la dècada de 1950. El 27 d'abril de 2013 es proclamà campió de la Football League One, obtenint novament l'ascens a la Segona Divisió (Football League Championship).
Actualment en la temporada 2018-19 juga a la Football League One després d'haver patit dos descens i un ascens.

## Trajectòria

El Doncaster Rovers ha jugat a les següents lligues i categories:
* 1890-91: Midland Alliance League
* 1891-92 a 1900-01: Midland Football League
* 1901-02 a 1902-03: Football League 2a Categoria
* 1903-04: Midland Football League
* 1904-05: Football League 2a Categoria
* 1905-06 a 1922-23: Midland Football League
* 1923-24 a 1934-35: Football League 3a Categoria
* 1935-36 a 1936-37: Football League 2a Categoria
* 1937-38 a 1946-47: Football League 3a Categoria
* 1947-48: Football League 2a Categoria
* 1948-49 a 1949-50: Football League 3a Categoria
* 1950-51 a 1957-58: Football League 2a Categoria
* 1958-59: Football League 3a Categoria
* 1959-60 a 1965-66: Football League 4a Categoria
* 1966-67: Football League 3a Categoria
* 1967-68 a 1968-69: Football League 4a Categoria
* 1969-70 a 1970-71: Football League 3a Categoria
* 1971-72 a 1980-81: Football League 4a Categoria
* 1981-82 a 1982-83: Football League 3a Categoria
* 1983-84: Football League 4a Categoria
* 1984-85 a 1987-88: Football League 3a Categoria
* 1988-89 a 1997-98: Football League 4a Categoria
* 1998-99 a 2002-03: Football Conference 5a Categoria
* 2003-04: Football League 4a Categoria
* 2004-05 a 2007-08: Football League 3a Categoria
* 2008-09 a 2011-12: Football League 2a Categoria
* 2012-13: Football League 3a Categoria
* 2013-14 a Present: Football League 2a Categoria

## Uniforme

Els colors del club han estat tradicionalment el vermell i el blanc a franges horitzontals.

## Estadis

* 1885-1915: Intake Ground
* 1920-1922: Bennetthorpe Ground
* 1922-2006: Low Pasture, Belle Vue
* 2007-present: Keepmoat Stadium

## Palmarès

* Tercera Divisió anglesa:
** 2012-13
* Tercera Divisió anglesa Nord:
** 1934-35, 1946-47, 1949-50
* Quarta Divisió anglesa:
** 1965-66, 1968-69, 2003-04
* Midland Football League:
** 1896-97, 1898-99
* Football League Trophy:
** 2006-07
* Sheffield and Hallamshire Senior Cup:
** 1890-91, 1911-12, 2000-01, 2001-02
* Sheffield and Hallamshire County Cup:
** 1935-36, 1937-38, 1940-41, 1955-56, 1967-68, 1975-76, 1985-86
* Conference Cup:
** 1998-99, 1999-00
* Wharncliffe Charity Cup:
** 1922-23

## Referències

* 1 2 When Saturday Comes. When Saturday Comes: The Half Decent Football Book (When Saturday Comes Magazine). Penguin, 2006. ISBN 014101556X.
* 1 2 Bluff, Tony. Donny:Doncaster Rovers F.C. The Complete History (1879-2010). Yore Publications, 2011. ISBN 978 0 9569848 3 8.
* ↑ «Doncaster Rovers Facts and Figures». Doncaster Rovers FC, 04-07-2012. [Consulta: 29 juliol 2012].
* 1 2 «Rovers History». DoncasterRovers.co.uk.
* ↑ «Doncaster Rovers Football Club». Talk Football. [Consulta: 26 gener 2013].
* ↑ «Doncaster Rovers». Football Club History Database. [Consulta: 26 gener 2013].
* ↑ «Doncaster Rovers's results from season 1923/1924». Football Mad. Arxivat de l'original el 2013-10-06. [Consulta: 20 gener 2013].
* ↑ «Belle Vue and Westferry».
* ↑ Hughes, Ian. (1 abril 2007) Bristol Rovers 2-3 Doncaster (aet). BBC News. Obtingut on 24 setembre 2012.
* ↑ Lewis, Aimee. (25 maig 2008) Doncaster 1-0 Leeds. BBC News. Obtingut on 24 setembre 2012.
* ↑ «Brentford 0-1 Doncaster». BBC Sport. [Consulta: 27 abril 2013].
* ↑ Rovers league and cup history at FCHD. Fchd.info. Obtingut on 24 de setembre de 2012.
* ↑ Doncaster Rovers Historical Kits. Historicalkits.co.uk. Obtingut on 24 setembre 2012.
* ↑ «The Grounds». Just a Pub Team. Arxivat de l'original el 6 de juny 2013. [Consulta: 19 gener 2013].
* ↑ «England - Midland League». Dinant Abbink and RSSSF 2006/08. [Consulta: 20 gener 2013].

## Enllaços externs

* Lloc web oficial del club
* Doncaster Rovers a Statto.com Arxivat 2013-06-01 a Wayback Machine.